kk ru ru ru ru ru ru ru ru kk kk kk ru kk kk ru ru ru ru ru ru ru kk kk de cv kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk mhr kk kk kk ru kk kk kk kk ru kk kk kk kk kk kk kk kk kk kk kk kk kk en kk de en kk de ru ru ru ru ru it ru en ru kk ru ru ru ru ru ru ru kk ru ru ru ru ru ru ru ru ru ru ru ru ru ru ru ru ru ru ru ru ru ru ru ru ru ru ru ru bg bg ru uk hbs_cyr ru ru ru ru ky en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk
Еңбек  ер атандырады — Қазақстан теміржолшысы — Железнодорожник Казахстана
Дирекция басшысы Төлеубай Кенжебеков әріптестерін төл мерекемен құттықтап,  еселі еңбегімен ерекшеленген теміржолшыларға түрлі марапаттар табыс етті.
Вокзал кешенінің ұжымын сонымен қатар «ҚТЖ» ҰК» АҚ  вокзал шаруашылығы жөніндегі атқарушы директор Жұбан Корпебаев, «ҚТЖ» ҰК» АҚ Кадрлық және әлеуметтік жұмыстар жөніндегі департаменттің бірінші деңгейлі бас менеджері Алма Саулебаева, «Астана – Нұрлы жол» станциясының бастығы Самат Курбанов және теміржолшылар – жолаушыларға сан-салалы кәсіби қызмет көрсететін тату-тәтті отбасы деп баға берген вокзал шаруашылығының ардагерлері құттықтады.
Қазақстан теміржолының дамуына қосқан үлесі мен кәсібилігі үшін марапатталған вокзал кешенінің қызметкерлері қатарында: «Адал еңбегі үшін» төсбелгісімен анықтама қызметінің кезекшісі Көпей Қожақова, «Үздік маман» атағымен вокзал кешенінің кезекшісі Азат Адамов, «Кәсібі бойынша үздік» атағымен вокзал кешені директорының көмекшісі Үсен Маменов және кешеннің аға кезекшісі Гүлмира Қалмағамбетова марапатталды.
Сонымен қатар «ҚТЖ» ҰК» АҚ басшылығының атынан вокзал кешенінің кезекшілеріне, дикторларға, анықтама қызметінің қызметкерлеріне, кешеннің техникалық, қаржы және заң бөлімдерінің мамандарына Алғыс хат пен мақтау қағаздары табыс етілді. Мерекелік шараның соңы тақырыптық интеллектуалдық сайыс пен  музыкалық құттықтауларға және шоу-бағдарламаға ұласты.
Ел экономикасында елеулі орын алатын теміржол саласы үшін көлік қызметкерлері күні – төл мереке.  Осы шараға орай өткен салтанатты шарада   Атырау жүк тасымалы бөлімшесінің директоры Ихлас Абаев әріптестерін мерекемен құттықтады.
«Қазақ елінің теміржол саласы елдің әлеуметтік-экономикалық дамуына, экономика мен өнеркәсіп өндірістерінің жаңаруына, Елбасы қойған міндеттердің жүзеге асуына зор үлес қосып келеді. Бұл – кәсіпорындардың тынбай жұмыс жасауын, өңір тұрғындарының тіршілігін, ел азаматтарының іскерлік пен мәдени байланыстарын қамтамасыз ете отырып, ел экономикасын дамытып келе жатқан бірден-бір сала. Біздің биылғы жеткен жетістіктеріміз, тасымал барысы – осының жарқын айғағы», – деді бөлімше басшысы өз сөзінде. Айталық, ағымдағы жылдың 2-ші тоқсанында пайдаланым жүк айналымы 2372 млн ткм неттоны құрып, 102,4 пайызға, жүк вагонының өнімділігі 9781 ткм неттоны құрып, 130,2 пайыз, локомотивтің өнімділігі 2097 ткм брутто болып 105,6 пайызды, пойыздардың учаскелік техникалық жылдамдығы 50,69 км/сағ құрап, 101,2 пайызды көрсеткен.
Мереке марапатсыз өткен бе?! Атырау белгі беру және байланыс дистанциясының бастығы Қабидолла Айтимов «Құрметті теміржолшы» атанса,  Құлсары жол дистанциясының жол шебері А Эминов пен бөлімшенің тасмымалды ұйымдастыру бөлімінің жетекші инженері Г.Жұбаниязова, тағы да басқа мамандар «Адал еңбегі үшін», «Қозғалыс қауіпсіздігі үшін», «Үздік маман», Алғыс хаттармен, бірқатары ақшалай сыйлықпен марапатталып, Құрмет тақтасына іліну мәртебесін иеленді.
Теміржолшылардың кәсіби мерекесін қызылордалықтар кең көлемде атап өтті. Еліміздің әнұранын асқақтатып мерекелік көңіл-күймен басталған жиында Қызылорда жүк тасымалы бөлімшесінің директоры Аманкелді Арысбаев сөз алып, теміржолшыларды төл мерекемен құттықтады.
Аймақ теміржолының басшысы қазаіргі таңда  салада жүзеге асып жатқан бастамалар мен батыл жобалар жайлы айтып өтті. Өткен жылдың қорытындысы бойынша барлық көрсеткіштерді асыра орындаған сыр елі теміржолшылары 1-орыннан көрінсе, биылғы алты айдың қорытындысы бойынша да алғашқы үштіктің қатарында екен.
– Бүгінде экономиканың күретамырына айналған теміржолдың ел дамуында алар орны ерекше. Біздер мен сіздер осы бағытта қажырлы жұмыс жасап жатырмыз.  Өз тағдырын теміржолмен байланыстырып, теміржол көлігіне өмірін сеніп тапсырған миллиондаған халық пен тонналаған жүк тасымалының ұйымдастырылуын қамтамасыз етіп жүрген теміржолшылар еңбегі қашан да адал.   Теміржолшылардың әлеуметтік жағдайын арттыру мақсатында Ұлттық компания тарапынан кешенді шаралар жоспарланып, іске асырылып жатқаны да шындық, – деген бөлімше басшысы биыл теміржолшылардың айлық жалақысы 15 пайызға көтерілгені де  Ұлттық компания тарапынан жасалып отырған қамқорлықтың бір көрінісі деп бағалады.
Кезек сала озаттарын мерекелік марапаттау шарасына ұласты. Биылғы мерекеде аймақ бойынша Көлік министрлігінің, Ұлттық компания президентінің, облыстық әкімдік пен бөлімше басшылығының арнайы марапатымен 63 теміржолшының еңбегі аталып өткені аймақ теміржолшыларының екпінді еңбегін айғақтайды. Екі теміржолшы саланың  ең мәртебелі марапаты – «Құрметті теміржолшы» төсбелгісін алса,  2 теміржолшы «Адал еңбегі үшін», 7 адам «Қозғалыс қауіпсіздігі» белгісімен,  8 адам «Кәсібі бойынша үздік» төсбелгісімен марапатталып, 5 теміржолшы «Үдік маман» атанды. Тағы 4 адам ҚТЖ президентінің атаулы сағатын иемденді.
Биыл кәсіби мерекеге орай Ақтөбе станциясының маневр диспетчері Бекболат Бермағамбетов, Шалқар жол дистанциясының басшысы Амандық Қаракүшіков, «Жолаушылар тасымалы» АҚ «Батыс» аймақтық филиалының Атырау телімі жолаушылар пойызының бастығы Ілияс Өтегеновт «Құрметті теміржолшы» белгілерімен марапатталды.
Салтанатты жиында сөз алған Ақтөбе жүк тасымалы бөлімшесі басшысы Бөріхан Беркімбаев санаулы күн бұрын ұлттық компания президенті алдында жартыжылдық есеп беріп қайтқанын, басшылық тарапынан Ақтөбе өңірі теміржолшыларының жұмысына оң баға берілгенін қуанышпен жеткізді және бұл барша теміржолшылардың ортақ жеңісі екенін хабарлады.
«Ақтөбе бөлімшесінде жүк айналымы 111 пайызды құрады, алдыңғы жылдың алты айымен салыстырғанда 118 пайызға орындалып отыр. Жүк тиеу көрсеткіші 107 пайыз, өткен жылдың осы уақыт аралығымен салыстырсақ, 111 пайызды көрсетіп отыр. Таза табысымыз – 19,820 млрд теңге. Мұның барлығы – қарапайым теміржолшылардың еңбегінің нәтижесі. Күн демей, түн демей, аптап ыстық пен қақаған суықта еңбек етіп келесіздер. Өз атымнан, әріптестерімнің атынан сіздерге үлкен алғысымды білдіремін», – деді өңірдің бас теміржолшысы.
Мерекелік кеш шырайын теміржолшылардан құралған өнерпаздар концерті кіргізді.
Шымкентте өткен оңтүстік теміржолшыларының мерекелік жиынына   Түркістан, Арыс, Түлкібас, Сарыағаш, т.б. станциялардан 350-ден астам сала қызметкерлері арнайы шақырылды.
Жиында Шымкент жол бөлімінің директоры Ермекбай Ерманов пен магистральдық ішкі желі бөлімінің директоры Марат Оңалов көпшілікті төл мерекемен құттықтап, еңбекте табыс, отбасыларына амандық тіледі. Салтанатты кеште ұзақ жылғы еңбегі мен теміржол саласын дамытуға қосқан сүбелі үлесі үшін екі адам  «Құрметті теміржолшы» төсбелгісімен марапатталды. Бұдан басқа ұзын-саны 128 сала қызметкері төсбелгілермен, алғыс хат пен Құрмет грамотасымен марапатталып, еңбегі жанды. Бұдан бөлек, шараға келген теміржол саласының 30 ардагеріне арнайы құрмет көрсетілді. Ақсақалдар өздерінің ізін жалғастырып келе жатқан әріптестерін құттықтап, еңбектеріне сәттілік тіледі.
Кеш теміржолшылар күніне арналған арнайы концертке ұласып, кең жайылған дастархан мәзірімен жалғасын тапты.
Теміржолшылардың мерекелік жиыны ЖТ-Жамбыл жол бөлімшесінің директоры Берік Ақшаловтың алты айдың көрсеткіші бойынша есепті баяндамасымен басталды.
Жетістікпен қатар кемшілік те айтылды. Алдағы уақытта оны қайталамау сөз болды. Қозғалыс қауіпсіздігін қамтамасыз ету жайы назардан тыс қалмады. Теміржолшылар табысын еселей түсуі үшін өндіріске қосылған жаңа технологиялар тілге тиек етілді.
Бұдан кейін болат жол қызметкерлерін облыс әкімінің бірінші орынбасары Бекболат Орынбеков құттықтап, ел экономикасының көшін алға сүйреп отырған сала қызметкерлерінің еңбегіне толағай табыс тілеп, Жамбыл магистральдық желі бөлімшесінің арнайы бөлімінің жетекші инженері Рахат Тастанбекова мен осы бөлімшенің экология және еңбекті қорғау секторының бастығы Баян Қонқабаеваны Жамбыл облысы әкімінің Құрмет грамотасымен марапаттады. Сонымен қатар теміржолшыларды құттықтай келгендер қатарында  «Нұр Отан» партиясы облыстық филиалы мен «Қазфосфат» ЖШС және теміржол арқылы өнімдерін тасымалдайтын бірқатар жергілікті компания өкілдері болды. Олар теміржолшыларға арнайы мұздатқыш сыйға тартты. Бөлімше директоры бұл сыйлыққа жұмыс орнын дұрыс ұйымдастыра білген бөлім лайық деп тапты.
Салтанатты шарада ЖТ-Жамбыл жол бөлімшесінің директоры Берік Ақшалов «Армия генералы Сағадат Нұрмағамбетов» медалімен марапатталды. Ал Аса станциясының жүк және багаж қабылдап-тапсырушы Күлшат Досалиева мен Сарышаған электрмен жабдықтау дистанциясының электрмен жабдықтау учаскесінің бастығы Аманбек Ахметбеков «Құрметті теміржолшы» төсбелгісіне ие болды. Жартылай әскериленген салада қозғалыс қауіпсіздігі жауапкершілігі қашанда жоғары. Қозғалыс қауіпсіздігін еңсеруде ерекше қырағылық, батылдық пен қаһармандық танытқан бірқатар теміржолшы «Адал еңбегі үшін», «Қозғалыс қауіпсіздігі үшін», «Кәсібі бойынша үздік», «Үздік маман» төсбелгілерін кеуделеріне қадады. Енді бірқатар қызметкерлер ҚР Инвестициялар және даму министрінің Құрмет грамотасы мен Алғыс хатымен, «Самұрық Қазына» АҚ президентінің Құрмет грамотасымен, «Қазақстан темір жолы» ҰК» АҚ басқарма төрағасының атаулы сағатымен марапатталды.
Көлік қызметкерлерінің кәсіби мерекесіне семейлік теміржолшылар мен ардагерлер, жүк тасымалы бойынша клиент-әріптестер көп жиналып,  алдымен көпшілік назарына «ҚТЖ» ҰК» АҚ-ның соңғы алты айдағы жетістіктерін паш ететін танымдық деректі фильм ұсынылды.
Теміржолшыларды қала әкімі Ермак Сәлімов құттықтап, күллі шығыс өңірі үшін теміржол саласының алып отырған маңыздылығына ерекше тоқталды.
Ал, осыдан соң әріптестері алдында ізгі лебіз білдірген Семей ЖТ бөлімшесінің басшысы Марлен Көкірекбаев соңғы алты айдың көрсеткіші бойынша орын алған соны жетістіктерге тоқталды. Бөлімше басшысы атап өткендей, жүк тиеу көрсеткіші 123 пайызға орындалған. Ал, көмір тасымалы өткен жылдағыдан 590 мың тоннаға ұлғайтылған. Яғни, алты ай ішіндегі жоспар 100 пайызға орындалды.
– Бөлімше бойынша жартыжылдық ішінде ауқымды жұмыс атқарылды. Әлі де мақсатты жұмыстар жетерлік. Мәселен, жыл соңына дейін жүк тасымалын 10 млн тоннадан арттыру көзделіп отыр. Алғашқы жартыжылдықта тұрақты түрде аттандырылған 90 мың тонна болатын ауырсалмақты пойыздардың үлесі басым. Мұның барлығы  – біздің ортақ жетістігіміз, – деді барша әріптестеріне алғыс айтқан бөлімше басшысы.
Кезек салтанатты марапаттау рәсіміне тиді. Еркін Тойкенов, Жасболат Хасенов, Ербол Хамзабаев сынды теміржолшыларға облыс және қала әкімдерінің алғыс хаттары табыс етілді. Ал «Еңбек ардагері» төсбелгісін Елімбек Шалов иеленді.
Салалық марапаттарды сөз етсек, дәл осы күні Астанада ұлттық компания басшысының қолынан қос бірдей семейлік теміржолшы – жедел-өкім беру бөлімінің кезекшісі Асқар Смағұлов пен ЭЧ-18 электромеханигі Толымбек Манханов «Құрметті теміржолшы» төсбелгісін алғанын айта кету ләзім. Сонымен қатар «Адал еңбегі үшін» төсбелгісін Альфия Нұрмағамбетова мен Жанат Мамырбаев алса,  Қалиасқар Жалбуров, Сұлтанғазы Түсіпов «Кәсібі бойынша үздік» атанды.
Теміржолшыларды сондай-ақ  «Қаражыра» АҚ, «Семей силикат зауыты» АҚ, «Семей цемент зауыты» ЖШС сынды серіктес компаниялар құттықтады.
Биыл түбек теміржолшыларының мерейін  «Құрметті теміржолшы» атанған қос  теміржолшы – Маңғыстау станциясының дөңес кезекшісі Рая Халикова мен Маңғыстау белгі беру және байланыс дистанциясының аға электромеханигі Аққали Ходжаұлы көтерді.
Жүк тасымалы бөлімшесінің басшысы Нәжимеден Ғұбашов әріптестерін құттықтап, ізгі тілегін білдірді. «Өз алдына жеке филиал болып ашылғалы өңірімізде ел экономикасының қарыштап дамуына сүбелі үлес қосатын стратегиялық маңызды жобалардың ашылуының куәсі болдық. Атап айтсақ, 2011 жылы  Өзен–Болашақ теміржол желісі пайдалануға берілді. Ал 2014 жылы Бейнеу –Тассай теміржолы іске қосылды. Ақтау халықаралық теңіз сауда порты арқылы тасымалданатын жүктің көлемін 19 млн тоннаға дейін арттыру мақсатында салынған астық терминалдарының құрылысы, құрғақ жүктерді сақтайтын және порттың инфрақұрылымдық обьектілерінің Солтүстік терминал құрылысы пайдалануға берілді. 2016 жылы Боржақты–Ерсай теміржолы тартылып, Құрық порты  іске қосылды. Осылайша өткенімізге көз жүгіртсек, өскеніміз бен өнгенімізді мақтаныш ете аламыз, – деді бөлімше басшысы.
Өз кезегінде облыстық жолаушылар көлігі және автомобь жолдары басқармасының бастығы Әліби Көшербаев та теміржолшыларды құттықтап, еңбектеріне табыс тіледі. Бір топ теміржолшылар саланың әр түрлі марапаттарын иемденіп,  мерейлері үстем болды.
Сұлугуль БАКЕСОВА, Мадина ТУРГУМБАЕВА, Шахида ЖҰМАН, Қуаныш ҚОЖАЕВ, Ерман ӘБДИЕВ, Жансая СЫДЫҚБАЙ, Сабырхан СЕЙІЛБЕКҰЛЫ, Қосұйым МҰҚАШЕВ, Асқар АҚТІЛЕУ
Tags: Көлік қызметкерлері күніҚазақстан темір жолы ҰК АҚ
You may also like...
by borandybeket · Published 11.05.2016
Құрметті теміржолшылар мен сала ардагерлері!
by Администратор · Published 04.08.2017
Добавить комментарий Отменить ответ
Ваш e-mail не будет опубликован. Обязательные поля помечены *
Next story Повторное нападение на железную дорогу Хеджаз
Previous story Кеңес жұмысын қорытындылады
ЕСТЭЛО: в тренде цифровизация
Открыт передвижной информационный дисплей для мобильных пассажиров
Норвегия представляет  план по увеличению мобильного покрытия на поездах
Новое железнодорожное сообщение для связи между Китаем и Внутренней Монголией
Четыре поставщика приглашены к участию в болгарском обновлении поездов
SprinterLighttrain возвращается к обслуживанию после обновления
В Пекине строится крупнейшая в Азии железнодорожная станция
Быстрая перемотка вперед нажата на технологии железной дороги
Қазақстан теміржолшысы — Железнодорожник Казахстана © 2016. Все права защищены.